kardosdrur/scandi-wiki huggingface dataset:
Eugène Ionesco

Eugène Ionesco (født Eugen Ionescu; 26. november 1909, død 28. marts 1994) var en fransk-rumænsk skuespilforfatter og en af de første inden for absurd teater, som han fik stor indflydelse på. 
Ud over at gøre grin med de mest almindelige menneskelige situationer beskriver Ionescos skuespil meget håndgribeligt menneskets ensomhed og betydningsløshed.

Ionesco blev født i Slatina i distriktet Olt. Hans far var ortodoks, og hans fransk/græsk-romerske mor var protestantisk som sin far. Hendes græsk-ortodokse mor blev reformert. Eugène blev døbt i den rumænske-ortodokse kirke.

Mange kilder anfører hans fødselsår som 1912. Det er en fejl, som skyldes Ionescos forfængelighed.

Han blev medlem af Académie française i 1970.

Værker i udvalg 

 Den skaldede sangerinde
 Enetime
Dødens Triumf

Eksterne henvisninger 
 

Dramatikere fra Frankrig
Dramatikere fra Rumænien
Personer fra Slatina
Frederikshavn Kunstmuseum

Frederikshavn Kunstmuseum & Exlibrissamling blev oprettet i 1978, og er i dag hjemhørende i Frederikshavn Rådhuscenter.

Museets store ekslibrissamling er nordens eneste for ekslibriskunst, et af de få i Europa, og hjemsted for Den Danske Exlibrisfond.

Samlingen omfatter ca. 500.000 grafiske arbejder og anses for verdens største på området.

Museets udstillinger og aktiviteter 
 Ekslibrissamling og grafiske arbejder.
 Samling af lokal kunst med hovedvægt på Karl Bovin, en af Danmarks store landskabsmalere og Elisabeth Schou.
 Specialbibliotek der omfatter håndbøger, tidsskrifter og kataloger m.v. om ekslibris.
 Udstillinger, baseret på et bestemt tema, en bestemt kunstner/ land eller bestemte tekniske udtryksmåder.
 Udgiver specielle publikationer, bl.a. i samarbejde med udenlandske museer.

Referencer

Eksterne henvisninger 
 Frederikshavn Kunstmuseums hjemmeside 

Kunstmuseer i Danmark
Kunstmuseum
Museer i Region Nordjylland
Museer etableret i 1978
Kunstmuseum
Karen Thisted

Karen Thisted (født 31. juli 1946, død 16. marts 2020 i København) var en dansk journalist, tidl. redaktionschef på Ekstra Bladet og forfatter til flere bøger, bl.a. bestselleren Det skal mærkes at vi lever, en interviewbog med Benny Andersen og Johannes Møllehave.

Karen Thisted var desuden kendt for at stå bag Go' morgen Danmark og Eleva2ren på TV 2.

I juni 2006 blev Karen Thisted udnævnt til særlig rådgiver (spindoktor) for familie- og forbrugerminister Lars Barfoed, der igennem lang tid havde haft masser af plads i rampelyset på grund af problemerne omkring bl.a. fødevarestyrelsens kritiserede opsyn med kødgrossisters opbevaring af for gammelt kød.

Fra 31. august 2009 til december 2010 var hun medvært på P3-programmet Den Løse Kanon sammen med Huxi Bach. Fra 2011 fortsatte Karen Thisted sit samarbejde med Huxi Bach hos Ekstra Bladet, hvor de sammen havde et ugentligt program, der blev transmitteret på Ekstra Bladets hjemmeside.
De har også lavet programmet Økonomi for dummies, der i otte episoder gennemgik en række økomiske begreber.

Hæder 
I 2012 modtog hun Årets Otto – hædersprisen i den danske tv-branche ved TV Prisen.

Privatliv 
Hun var datter af tidligere borgmester P. Thisted Knudsen, Ringsted. Hun har været gift med en tidligere vært på TV-Avisen, Ole Thisted.

Karen Thisted er stedt til hvile på Frederiksberg Ældre Kirkegård.

Bogudgivelser 
 Erik Balling: manden med de største succeser i dansk film (1996) 
 Du skal ikke lade dig nøje – nære venner skriver til Jane (red.) (1999) 
 Hjælp når du skal skilles (med Lisbet Dahl) (2002) 
 At overkomme livet (med Lisbet Dahl) (2003) 
 Det skal mærkes at vi lever (2003) 
 Du har rørt ved mit hjerte (2005) 
 Tsunami – en personlig beretning, TV2 2007
 Når verden går i stå – min mand blev skudt i Sydafrika, TV2 2008
 Er vi de eneste normale her?, Politikens Forlag 2008 (medforfatter: Mette Fugl)
 Du skal ikke tro du er noget – men det hjælper med flot hår, Politikens Forlag 2009
 Vikingen & Kameldriveren, Politikens Forlag 2009

Filmografi 
 Mafiaen - det er osse mig! (1974)
 Mormors bordel (2011) med Susanne Bjerrehuus
 Økonomi for dummies (2014) med Huxi Bach

Referencer

Eksterne henvisninger 
 

Journalister fra Danmark
Danskere i 1900-tallet
Danskere i 2000-tallet
Ansatte i DR
Radioværter fra Danmark
Personer i Kraks Blå Bog (afdøde)
Raketfly

Et raketfly er en flyvemaskine, der bruger en raketmotor til at levere den kraft, der driver flyet fremad, i stedet for jet- og stempelmotorer, som modsat raketmotoren er afhængige af at kunne hente ilt fra den omgivende luft. 

Raketmotorer kan udvikle en enorm kraft og kan fungere i store højder, hvor atmosfæren er tynd og yder mindre modstand mod flyets bevægelse end den tætte luft nær havoverfladen. Af den grund har eksperimentelle, raketdrevne fly sat en del fart- og højderekorder; bl.a. var det det raketdrevne fly X-1, der første gang gennembrød lydmuren den 14. oktober 1947. Det ligeledes raketdrevne, eksperimentelle fly X-15 satte højderekord med næsten 108 kilometer den 22. august 1963, og fartrekord med 7.274 kilometer i timen den 3. oktober 1967.

Raketfly i operationel tjeneste 
Raketdrevne kampfly har kun i ét tilfælde været brugt operationelt af et luftvåben: hen mod slutningen af 2. verdenskrig brugte Nazi-Tyskland raketflyet Messerschmitt Me 163, også kaldet "Der Komet" ("Kometen"), mod indtrængende, allierede bombefly. På grund af den enorme kraft, som flyets motor kunne udvikle, kunne disse fly meget hurtigt sendes på vingerne og nå op på højde med bombeflyene på få minutter. Til gengæld havde de kun brændstof med til en meget kort, men intensiv indsats — efter luftkampen måtte Me 163-flyenes piloter svæveflyve tilbage til deres base, og under denne færd var de sårbare over for allierede jagerfly.
Farin

Farin (også kaldet puddersukker) er en type gullig eller brunlig sukker, fremkommet som et biprodukt ved raffinering af sukker og anvendt til fremstilling af bolsjer og ved bagning af kager. Det indeholder rester af rørsukkersirup, hvilket giver det farve. 

Indtil 1980'erne kunne man også købe "lys farin", der indeholdt mindre rørsukkersirup end den mørke farin. I opskrifter, der kræver lys farin, kan man blande almindeligt sukker med mørk farin og få tilnærmelsesvis samme resultat.

Navnet stammer fra det latinske ord farina, som betyder mel.

Betegnelsen puddersukker kunne man tro var flormelis, da dette ligner pudder, men puddersukker betegner traditionelt brun farin og skal ses i forhold til navnet "strøsukker". Flormelis er imidlertid almindeligt sukker, som er malet til et fint pulver som pudder, og til tider tilsat kartoffelstivelse for at undgå sammenklumpning.

På norsk betyder "farin" imidlertid "løst hvidt sukker", "strøsukker".

Farin er velegnet til ymerdrys og ved bagning af f.eks. krydderkage.

Kilder

Eksterne henvisninger 

Sukker
Pax romana

Pax Romana, latin for "Romersk Fred" bruges om fredstiden i Romerriget fra 27 f.Kr. til 180 e.Kr. Udtrykket stammer fra, at Roms styre og Romerretten pacificerede de regioner, der havde ligget i krig med hinanden. Til tider skete det med magt. Under Pax Romana var der krige med flere nabostater. Inden for Romerriget var der relativt stille uden borgerkrige og store invasioner. 

Pax Romana dækker over, at romerne havde meget at tilbyde de folk, de undertvang. Der varede sjældent længe, før de besejrede, der ofte havde været martrede af indbyrdes strid mellem høvdinge, klanledere og konger, indså fordelene ved det romerske samfunds struktur: Gode veje sikret af militær, et stabilt retssystem, blomstrende økonomi pga. handel med resten af riget, tryghed og beskyttelse mod barbarer af slagkraftige legioner, mulighed for romersk statsborgerskab og social opstigen ved hvervning til den romerske hær.
Pax Romana betød dog ikke, at romerne ikke ekspanderede militært, men romerriget oplevede ingen ødelæggende borgerkrige eller faretruende invasioner. Opstande rundt om i riget blev slået ned. Herunder briternes oprør i 60 e.Kr. med ca. 150.000 døde.

Pax Romana varede fra fra år 29 før Kristus, da Kejser Augustus erklærede en ende på de store borgerkrige, til år 180, da kejser Marcus Aurelius døde. Pax Romana gavnede romersk handel, og velstanden steg.

Pax begrebets udvidet brug 

Begrebet er overført til andre tider, hvor magter opretholder fred og undertrykker stridigheder. Som i Pax Mongolica, Pax Americana, Pax Britannica, Pax Eunionia og Pax Microsoftia.

Romerriget
Latinske vendinger
Fred
Ernő Rubik

Ernő Rubik (født 13. juli 1944 i Budapest) er en ungarsk billedhugger, arkitekt og designer. Han er mest kendt for forskellige former for mekanisk legetøj og har opfundet fx Rubiks terning.

Eksterne henvisninger 

Personer fra Ungarn
Forsikringspræmie

Forsikringspræmien er den mellem forsikringsselskabet og den sikrede (kunden) aftalte årlige pris. Præmien omfatter overførsel af de i policen oplistede forhold risici fra kunden til forsikringsselskabet (eks. risikoen for brand). Præmien kan være baseret på en fast årlig pris eller være regulérbar i forhold til et index eller nøgletal, eks. kundens årlige omsætning. For virksomheder er forsikringspræmier en fradragsberettiget driftsudgift. Forsikringens pris er ikke endeligt givet ved forsikringspræmien, idet der kan tilkomme afgifter (stempeludgift til staten) og rådgiverhonorarer (ved anvendelse af forsikringsmægler).

Er der tale om livsforsikring, beregnes præmien ud fra f.eks. forsikredes alder, køn og beskæftigelse, og præmien dækker risiciene for at forsikrede dør, bliver invalid eller er i live på et givent tidspunkt.

Præmie
Neville Chamberlain

Neville Chamberlain (født 18. marts 1869 i Birmingham, død 9. november 1940 i Heckfield) var en britisk politiker, der repræsenterede Det Konservative Parti og var landets premierminister 1937-1940. 

Chamberlain er en af de mest kontroversielle engelske politikere i det 20. århundrede. Det skyldes den såkaldte appeasement-politik ("eftergivelsepolitik"), som han førte over for Adolf Hitler ved optakten til 2. verdenskrig. 

Før Chamberlain blev premierminister, havde han fra 1916 til 1937 tjent som sundhedsminister og finansminister. Al hans virke overskygges dog af, at han i 1938 underskrev München-aftalen og dermed lod Hitler overtage Sudeterland og senere hele Tjekkoslovakiet uden indgriben. Chamberlain trådte tilbage som premierminister den 10. maj 1940 efter Tysklands invasion af Frankrig, Nederland, Belgien og Luxemborg. Han blev fulgt af Winston Churchill og døde et halvt år senere af kræft.

Eksterne henvisninger 
 

Ledere af Underhuset
Premierministre fra Storbritannien
Finansministre fra Storbritannien
Lord Presidents of the Council
Briter i 2. verdenskrig
Britiske konservative partiledere
Organisatoriske formænd og partisekretærer for de britiske konservative
Personer fra Birmingham
Personer døde af kræft
Josef

Josef er et drengenavn, der stammer fra hebraisk. I Bibelen er det navnet på flere personer, tidligst en af patriarken Jakobs sønner. I 1.Mos.30,24 tolkes navnet (noget vel frit) som: "Måtte Herren give mig endnu en søn".

Josef har nogle udenlandske former:
 Russisk: Iosif.
 Polsk: Józef.
 Engelsk: Joseph, Joe.
 Fransk: Joseph.
 Italiensk: Giuseppe (ofte fejlstavet "Guiseppe").
 Spansk og Portugisisk: José.
 Tysk: Sepp (kortform)
Kvindelige former er bl.a Jo, Josefa, Josefine og Josephine.

Bibelske personer med navnet 
 Josef, yndlingssøn til patriarken Jakob.
 Josef, stedfar til Jesus
 Josef, bror til Jesus ifølge Mark 6,3 .

Kendte personer med navnet 
 Josef 1., Josef 2., tysk-romerske kejsere.
 José Carreras, spansk operasanger.
 Joseph Goebbels, tysk nazist.
 Joseph Haydn, østrigsk komponist.
 Joseph Heller, amerikansk forfatter.
 Josef Hoffmann, østrigsk arkitekt.
 Joseph McCarthy, amerikansk politiker.
 Josef Mengele, tysk nazistisk læge.
 Josef Motzfeldt, grønlandsk politiker.
 José Mourinho, portugisisk fodboldtræner.
 Sepp Piontek, tysk fodboldspiller og -træner.
 José Saramago, portugisisk forfatter.
 Josef Stalin, sovjetisk diktator.
 Giuseppe Verdi, italiensk komponist.
 Joe Zawinul, østrigsk-født jazzmusiker.

Navnet anvendt i fiktion 
 Joseph and the Amazing Technicolor Dreamboat er en musical skrevet af Andrew Lloyd Webber og Tim Rice.
 Josef og hans brødre er en roman af Thomas Mann.
 Josefa er den kvindelige hovedperson i operetten og filmen Sommer i Tyrol.
Drengenavne
Kællingetand

Kællingetand (Lotus) er en slægt med flere end 125 arter, som er udbredt på alle kontinenter (undtagen Antarktis), hvor de findes i plantesamfund fra lavlandet til de alpine toppe på bjergene. Det er oftest flerårige, urteagtige planter med trekoblede blade og to akselblade af samme størrelse som småbladene. Blomsterne er samlet endestillede, hovedagtige halvskærme med tre til ti blomster i hver. De enkelte blomster er 5-tallige og uregelmæssige (typiske ærteblomster) med gule eller orangerøde kronblade. Frugterne er hornagtigt krummede bælge med nogle få frø.

Arter 
Nogle af arterne i slægten. De tre sidstnævnte er vildtvoksende i Danmark.
 Duenæb (Lotus berthelotii)
 Fugleklokællingetand (Lotus ornithopodiodes)
 Aspargesært (Lotus tetragonolobus)
 Sumpkællingetand (Lotus uliginosus)
 Smalbladet kællingetand (Lotus tenuis)
 Almindelig kællingetand (Lotus corniculatus)

Andre arter
Hindsted Herred

Hindsted Herred var et herred i Aalborg Amt, nuværende Region Nordjylland.
I middelalderen hørte det under Himmersyssel, og fra 1660 til Aalborghus Amt 

I Hindsted Herred ligger følgende sogne:
 Als Sogn – Hadsund Kommune
 Astrup Sogn – Arden Kommune
 Døstrup Sogn – Hobro Kommune
 Hadsund Sogn – Hadsund Kommune (Ej vist på kort)
 Hørby Sogn – Hobro Kommune
 Oue Sogn – Arden Kommune
 Rold Sogn – Arden Kommune
 Rostrup Sogn – Arden Kommune
 Skelund Sogn – Hadsund Kommune
 Store Arden Sogn – Arden Kommune
 Valsgaard Sogn – Arden Kommune
 Vebbestrup Sogn – Arden Kommune
 Visborg Sogn – Hadsund Kommune
 Vive Sogn – Hadsund Kommune
 Øls Sogn – Hobro Kommune

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Aalborg Amt
David Fincher

David Fincher (født 28. august 1962) er en amerikansk filminstruktør.

Fincher begyndte sin karriere som animator hos Industrial Light & Magic. I de tre år (1980-1983) han var der nåede han at arbejde på film som Jediridderen vender tilbage og Indiana Jones og templets forbandelse. Efter at han forlod Industrial Light & Magic begyndte han at lave musikvideoer for folk som Madonna, George Micheal, Aerosmith og Rolling Stones samt TV-reklamer for store firmaer som Nike, Coca-cola og Budweiser.

I 1992 udkom så hans første spillefilm som var den tredje film i Alien-serien kaldet Alien³. Den blev dog ikke det store hit, bl.a. fordi Fincher ikke kunne blive enige med filmselskabet om hvordan filmen skulle være. I 1995 kom så hans næste film, Se7en, som blev et stort hit. Siden da har han lavet film som The Game, Fight Club, Panic Room, Zodiac og Benjamin Buttons forunderlige liv.

Udvalgt filmografi 
 Alien³ (1992)
 Se7en (1995)
 The Game (1997)
 Fight Club (1999)
 Panic Room (2002)
 Zodiac (2007)
 Benjamin Buttons forunderlige liv (2008)
 The Social Network (2010)
 The Girl with the Dragon Tattoo (2011) 
 Kvinden der forsvandt (2014)

Eksterne henvisninger 

 

Filminstruktører fra USA
Golden Globe for bedste instruktør
Personer fra Denver
Vingevalnød

Slægten Vingevalnød (Pterocarya) er udbredt fra Mellemøsten til Østasien. Det er store træer med uligefinnede blade. Han- og hunblomster sidder samlet på særskilte rakler. Her omtales kun den ene art, som dyrkes og muligvis er naturaliseret i Danmark.

 Kaukasisk Vingevalnød (Pterocarya fraxinifolia)
Aarhus Festuge

Aarhus Festuge  er en årlig festival, der finder sted i Aarhus i slutningen af august og starten af september og er en af de største kultur- og musikfestivaler i Danmark.  Festugen har eksisteret siden 1965 og er blevet en vigtig del af Aarhus' kulturelle liv. Festugen varer normalt 10 dage og er fyldt med forskellige arrangementer, herunder musik, dans, teater, kunst, film og mad.

Arrangementerne planlægges både af Festugesekretariatet samt af andre aktører i byen. Festugen har hvert år et tema, der fungerer som inspirationskilde for årets arrangementer.

Baggrund

Historie 

Festugen blev første gang afholdt 4.–12. september 1965, efter at Inge Ehlers, medlem af Aarhus Byråd for De Konservative, 5. marts 1964 på et byrådsmøde havde fremlagt et forslag om en årlig kulturuge og fået opbakning fra borgmester Bernhardt Jensen. 

I 1970 havde Aarhus Festuge besøg af The Rolling Stones, da de optrådte i Vejlby-Risskov Hallen.

I 2020 blev Aarhus Festuge aflyst for første gang nogensinde. Festugen skulle være løbet af stablen fra 28. august til 6. september 2020, men blev aflyst pga. udbruddet af coronavirus.

Plakater 

Aarhus Festuges første plakat, fra 1965, er tegnet af Carl Johan Westberg, og de første 19 festuger havde alle Pan-figuren på plakaten. Kun baggrundsfarven skiftede fra år til år. Aarhus-kunstneren har alle byens kendte attraktioner med Aarhus Stadion, Aarhus Domkirke, Den Gamle By, Aarhus Universitet, Aarhus Rådhus og Aarhus Teater. I 1984 forlod den fløjtespillende Pan-figur for første gang årets plakat, og blev i stedet en del af logoet. Pan-figuren genopstod i plakaten fra 2021, der blev fortolket af kunstneren Halfdan Pisket. 

Fra år 1989 valgte Aarhus Festuge, at det fremover skulle være kunstnere, der skulle lave en fortolkning af årets tema. Dette betød, at plakaterne herfra blev mere abstrakte i sit udtryk. De forholder sig derefter mere eller mindre til det årlige tema. 

I 2014 ved Aarhus Festuges 50 års jubilæum blev markeret med ikke mindre end syv officielle Festugeplakater..

Ledelse 
Protektoren for Aarhus Festuge er Dronning Margrethe II, og den til enhver tid siddende borgmester i Aarhus er formand for Aarhus Festuges bestyrelse. 

Aarhus Festuges direktør er Rikke Øxner, som fra 2002 til 2014 var kunstnerisk direktør ved Roskilde Festival. Hun tiltrådte som direktør i 2015 og afløste musiker og filminstruktør Jens Folmer Jepsen (2006-15). Hans forgænger var Martin Lumbye, der sad på posten fra 2003 til 2006. Tidligere ledere af Festugen tæller bl.a. Trevor Davies, Lars Seeberg og Dieter Jaenicke.

Tema

Referencer

Eksterne henvisninger 
 Aarhus Festuges hjemmeside
 Om Aarhus Festuge
 Aarhus Festuge i AarhusWiki

Festuge
Festivaler i Danmark
Nøgle (musik)

Nøgler, eller noteringsnøgler, bruges i nodesystemet til at bestemme en tones udgangspunkt.

Noteringsnøglerne blev taget i brug efter middelalderen, da man begyndte at udvikle et nodesystem med rytmer og nodelinjer. Det var specielt i barokken, der blev udviklet de forskellige nøgler til de nyligt udviklede instrumenter, så man ikke skulle anvende alt for mange hjælpelinier (se node). Mange af nøglerne er stadig i anvendelse i klassisk musik og salmer, men i de fleste former for nyere musik bruges kun diskant- og basnøglen.

Nøgletyper 
I vores nodesystem findes tre forskellige slags nøgler:
 G-nøgle – Se diskant- og violinnøglen. Kaldes også diskantnøglen, og er formentlig den mest anvendte.
 F-nøgle – Se bas-, og subbasnøglen. Også kaldet basnøglen.
 C-nøgle – Se alt-, tenor-, sopran-, bariton- og mezzosoprannøglen.
 Trommenøgle – Bruges ikke som en alm. nøgle, men som indikator for trommernes nodelinie(r).

Nøgler 
 G-nøgle(Diskantnøgle)
 Violinnøgle
 F-nøgle(Basnøgle)
 Subbasnøgle
 C-nøgle
 Altnøgle
 Tenornøgle
 Soprannøgle
 Baritonnøgle
 Mezzosoprannøgle
 Trommenøgle

Se også 
 Musik
 Node
 Tone
 Grundskala
 Toneinterval

Musikteori
Peber-slægten

Slægten Peber (Piper) er udbredt i Sydamerika, Afrika og Sydasien. Det er stedsegrønne lianer eller buske med buenervede blade og blomster i hængende klaser. Her omtales kun de arter, der har økonomisk betydning i Danmark.

 Cubebapeber (Piper cubeba)
 Sort peber (Piper nigrum)

Planteslægter
 

et:Pipar
Piper

Piper kan henvise til flere artikler:

 Peber-slægten (lat. Piper) - en planteslægt
 Piper (adelsslægt) – en svensk adelsslægt
 Piper Aircraft - amerikansk flyproducent
 Piper (kortfilm) - en Oscar-vindende kortfilm

Personer
 Emil Georg Piper (1856-1928) – en dansk politiker
 Piper Halliwell – en af de fiktive figurer i tv-serien Heksene fra Warren Manor
Tændrør

Tændrøret, som sidder i en benzinmotor, har den vigtige opgave at levere en effektiv gnist, så benzin/luft-blandingen kan antændes på det rette tidspunkt.

Når benzin/luftblandingen er antændt, indledes forbrændingen – det er ikke en eksplosion. Forbrændingen er en eksoterm kemisk reaktion. Det er vigtigt, at forbrændingen først indtræder, når stemplet er kommet forbi det maksimale kompressionspunkt og netop lige begynder ekspansionen. Så vil den kontrollerede forbrænding bidrage med at få motoren til at køre rundt. Hvis der f.eks. sidder koks på tændrøret (pga. forkert luft/benzin-blanding), eller hvis oktantallet er for lavt, kan man risikere, at motoren "banker", hvilket skyldes, at luft/benzin-blandingen forbrænder for tidligt. Dette er utilsigtet, og det resulterer i, at denne forbrænding vil bremse motorens akselrotation og udsætte motorens dele for større kræfter end normalt.

De høje tryk og temperaturer, der hersker i en benzinmotor, stiller store krav til tændrørets kvalitet. Temperaturen omkring tændrørets elektroder veksler mellem 60 °C og 3000 °C.

Tændrørets "gnist"-kilde 

Før i tiden var de forskellige cylindres tændrørsstyring simpel. Der var én tændspole (som faktisk er en højspændingstransformator), højspændingsstrømfordeler og en motorakselkontrolleret kontakt.

Den elektriske energi kommer fra akkumulatoren, som ledes gennem tændspolen. For hvert ønsket cylindertændingspunkt designes en aksel og glideafbryder, så tændspolens strøm brydes ved ønsket tænding. Det er en kendt spole/transformatoregenskab, at spændingen over den øges ved fjernelse af den primære strømforsyning, så strømmen/fluxen igennem den bibeholdes i forhold til, hvor meget magnetisk oplagret energi der er tilbage i transformatoren. Efter et (ultra)kort tidsinterval (bestemt af kondensatorvirkningen i spoleviklingerne, strømfordeler og kabler) vil spændingen være så høj (ca. 40.000 V), at benzin/luft mellem tændrørets elektroder ioniseres og forårsager en elektrisk udladning. Plasmaet vil sikkert så kun have nogle få volt over sig. For at den rigtige cylinders tændrør får "gnisten", roterer en kontakt designet til højspænding rundt til 4 elektroder (ved 4 cylindre) synkront med motorakslen – kaldet strømfordeleren.

Senere (og indtil i dag) er der kommet flere forskellige elektroniske tændrørsstyringer (Electronic Ignition Devices (EID)) til, som er mere driftsikre end glideafbryderen og strømfordeler.

F.eks. (med nyeste teknologi sidst):
 Transistor Controlled Ignition ( TCI )
 Capacitive Discharge Ignition ( CDI )
 Synchronized multi-spark module (SMSM)
kombineret med
 Én tændspole med strømfordeler – eller en tændspole per cylinder med sin egen elektroniske højspændingsstyring.

Fremtiden 
I fremtiden kan det være, at der vil blive anvendt keramiske laser-tændrør.

Kilder/referencer

Eksterne henvisninger 

Motordele
Unirally

Unirally, kendt som Uniracers i NTSC-områder, er et computerspil udviklet af DMA Design og udgivet i 1994 til Super Nintendo Entertainment System.

Computerspil fra 1994
SNES-spil
Furtwängler

Navnet Furtwängler kan henvise til flere personer:
 Adolf Furtwängler (1853–1907) en tysk arkæolog og kunsthistoriker
 Wilhelm Furtwängler (1886–1954) en tysk dirigent

Slægter fra Tyskland
Don Olsen kommer til byen

Don Olsen kommer til byen er en dansk film fra 1964, instrueret af Anker Sørensen og skrevet af Aage Stentoft, Klaus Rifbjerg,  Knud Poulsen, Bent Christensen.

Medvirkende 
 Dirch Passer
 Buster Larsen
 Bodil Udsen
 Birgitte Price
 Marguerite Viby
 Bendt Rothe
 Otto Brandenburg
 Daimi Larsen
 Karl Stegger
 Christian Arhoff
 Arthur Jensen
 Valsø Holm
 Kai Holm
 Ejner Federspiel
 Bjørn Spiro
 Holger Vistisen
 Carl Ottosen
 Jørgen Weel
 Gunnar Strømvad
 Gunnar Lemvigh
 Lotte Tarp
 Ebba Amfeldt
 Aage Winther-Jørgensen
 Gerda Madsen
 Lili Heglund
 Jytte Abildstrøm
 Avi Sagild
 Ole Monty
 Hans W. Petersen
 Preben Kaas
 Jørgen Ryg
 Ebbe Langberg
 Ove Sprogøe
 Preben Mahrt
 Grethe Sønck
 Inger Stender

Eksterne links 
 

Komediefilm fra Danmark
Danske film fra 1964